וסטפורט (קונטיקט)

וֶסטפּוֹרט (באנגלית: Westport) היא עיר במחוז פיירפילד (Fairfield County) במדינת קונטיקט, ארצות הברית. היא ממוקמת לאורך מצר לונג איילנד, במרחק 77 קילומטרים מצפון-מזרח לעיר ניו יורק ו-40 קילומטרים דרומית מערבית לניו הייבן.

 גאוגרפיה 
וסטפורט גובלת בנורווק במערב, וסטון (Weston) בצפון, וילטון (Wilton) בצפון-מערב, פיירפילד (Fairfield) במזרח ומצר לונג איילנד בדרום.

על פי פרסום של מפקד האוכלוסין של 2010, שטחה הכולל של וסטפורט הוא 86.6 קילומטרים רבועים, מתוכם 51.7 קמ"ר (59.67%) הם יבשה והשטח הנותר 34.9 קמ"ר (40.20%) מים.

 הצפות 
מיקומה של העיר, גובהה הנמוך מעל פני הים והאקלים: הוריקנים וגשמים עזים, מעמידים את התושבים בפני בעיה של הצפות נרחבות. לאחר הוריקן סנדי ב-2012 הוערך ש-33.2% מהנכסים בווסטפורט נמצאים בסיכון להצפות.

 היסטוריה 
על פי ממצאים ארכאולוגיים, התושבים המוקדמים ביותר באזור וסטפורט, חיו לפני 7,500 שנה. תיעודים של המתיישבים הלבנים הראשונים הגיעו בשנת 1693 ודיווחו על אינדיאנים בני העם פֶּקווט (Pequot) שחיו באזור, אותו כינו מצ'אמוקס (Machamux), שפירושו "ארץ יפה". לקהילת המתיישבים הייתה כנסייה משלה, שנתמכה על ידי גורמים אזרחיים ודתיים עצמאיים והדבר אפשר לה להיות עצמאית מהעיירה פיירפילד (Fairfield).
ממוזער|200x200 פיקסלים|פסל של מינוטמן ליד חוף קומפו
ממוזער|מפה היסטורית של וסטפורט
במהלך מלחמת העצמאות של ארצות הברית,

ב-25 באפריל 1777, כוח בריטי בן 1,850 חיילים נחת בחוף קומפו (Compo Beach)כדי להשמיד את האספקה הצבאית של הצבא הקונטיננטלי בדנברי. חיילי המינוט (Minutemen), המליציה של ניו אינגלנד מווסטפורט והסביבה הסתתרו ולאחר שהחיילים האנגלים עברו לידם, הם תקפו אותם מאחור.

העיר וסטפורט נוסדה רשמית ב-28 במאי 1835, עם נמל ים משלה. במשך מספר עשורים לאחר מכן, זו הייתה קהילה חקלאית משגשגת, שהתבלטה כמרכז גידול הבצל המוביל בארצות הברית והנמל שימש לשילוח, בין התוצרת לשווקים. בהמשך, טחנות ומפעלים החליפו את החקלאות כמנוע הכלכלי של העיירה.

בתחילת המאה ה-20 חוותה העיירה התפתחות תרבותית, כאשר אמנים, מוזיקאים וסופרים כמו פ. סקוט פיצג'רלד עברו לווסטפורט והיא נודעה כ"גן עדן יצירתי".

בהמשך המאה ה-20, עם התפתחות התחבורה ומערכת חינוך בעלת מוניטין טוב, הביאו תושבים רבים מניו יורק לווסטפורט, מה שהביא לכך שחקלאים מכרו את אדמותיהם. וסטפורט הפכה מקהילת חקלאים לפרבר ניו יורקי.

בסוף המאה ה-20 ותחילת המאה ה-21 המשיכה וסטפורט להתפתח והפכה למרכז למימון וביטוח, כמו גם לשירותים מקצועיים, מדעיים וטכניים.

ממוזער|השכונות בווסטפורט

 דמוגרפיה 

 כלכלה 
מגזר השירותים הפיננסיים מעסיק בווסטפורט 7,171 עובדים, מחציתם מגיעים מחוץ לעיר. ענף השירותים הפיננסיים הוא פלח עיקרי בכלכלה המקומית. חברות השירותים הפיננסיים העיקריות בווסטפורט הן Bridgewater Associates, חברת ניהול השקעות גלובלית והמעסיקה הגדולה ביותר בווסטפורט, ובנק אוף ניו יורק מלון. חברות שירותים מקצועיות, מדעיות וטכניות כוללות את Terex, חברה המדורגת ברשימת החברות של כתב העת פורצ'ן המייצרת ציוד תעשייתי ומציעה שירותים מקצועיים וטכניים סביב מוצרים אלה, ואת dLife, חברת חינוך (ושיווק) מולטימדיה לחולי סוכרת.

 אישים 
בין האישים הרבים שחיים או חיו בעיר:
 פול ניומן, שהתגורר בווסטפורט משנת 1960 ועד מותו בשנת 2008. אשתו, ג'ואן וודוורד, עדיין מתגוררת בעיר.
 השחקנית ג'ין טירני.
 מרתה סטיוארט, התגוררה בווסטפורט, באחוזתה ההיסטורית טורקי היל (Turkey Hill).
 ג'יימס קומי, ראש ה-FBI לשעבר, היה תושב ותיק של העיר.
 סקוט וזלדה פיצג'רלד התגוררו בווסטפורט, בסביבות 1920.

 קישורים חיצוניים 

 הערות שוליים 

קטגוריה:יישובים שהוקמו ב-1835
קטגוריה:קונטיקט: יישובים